**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 63**

(protokols Nr. 4, 1. p.)

**Par sabiedriskā pakalpojuma līguma slēgšanu ar SIA “Madonas Siltums”**

 Madonas novada pašvaldība ir izveidojusi kapitālsabiedrību SIA “Madonas Siltums”, ar mērķi organizēt iedzīvotājiem siltumapgādes pakalpojumus.

SIA “Madonas Siltums” nodrošina Pašvaldību likuma 4. panta pirmās daļas 1. punktā noteikto pašvaldības autonomo funkciju – organizēt iedzīvotājiem siltumapgādes pakalpojumus neatkarīgi no tā, kā īpašumā atrodas dzīvojamais fonds. Sabiedrisko siltumapgādes pakalpojumu SIA “Madonas Siltums” sniedz Madonas novada pašvaldības administratīvajā teritorijā, precīzāk, Madonas pilsētā, Lubānas apvienības Lubānas pilsētā, Ērgļu apvienības Ērgļu ciemā, Aronas pagasta Kusas ciemā, Barkavas pagasta Barkavas ciemā, Dzelzavas pagasta Aizpurves ciemā un Dzelzavas ciemā, Liezēres pagasta Liezēres ciemā un Ozolu ciemā, Ļaudonas pagasta Ļaudonas ciemā, Praulienas pagasta Vecsaikavas ciemā, Sarkaņu pagasta Biksēres ciemā.

SIA “Madonas Siltums” statūtos, tās komercdarbības veidi ir tvaika piegāde un gaisa kondicionēšana, siltumapgāde un gaisa kondicionēšana.

SIA “Madonas Siltums” darbība ir atbilstoša Valsts pārvaldes iekārtas likuma 88. panta pirmās daļas 1. un 2. punktā noteiktajam, proti publiska persona var veikt komercdarbību, ja īstenojas viens no šādiem nosacījumiem: tiek novērsta tirgus nepilnība — situācija, kad tirgus nav spējīgs nodrošināt sabiedrības interešu īstenošanu attiecīgajā jomā; publiskas personas kapitālsabiedrības vai publisku personu kontrolētas kapitālsabiedrības darbības rezultātā tiek radītas preces vai pakalpojumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai. SIA “Madonas Siltums” ir pieredze, reputācija, resursi un personāla kvalifikācija, lai varētu nodrošināt atbilstošas kvalitātes sabiedriskos siltumapgādes pakalpojumus.

Ņemot vērā iepriekš minēto, nepieciešams noslēgt ar SIA “Madonas Siltums” līgumu par sabiedrisko siltumapgādes pakalpojumu sniegšanu.

Līgumā par pakalpojumu sniegšanu tiks iekļauti nosacījumi, kādus pakalpojumu sniedzējam paredz Eiropas Komisijas 2011. gada 20. decembra lēmums Nr. 2012/21/ES par Līguma par Eiropas savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.

Noklausījusies sniegto informāciju, pamatojoties uz Pašvaldību likuma 4. panta pirmās daļas 1. punktu, 10. panta pirmās daļas 21. punktu, ņemot vērā 12.02.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Pilnvarot SIA “Madonas Siltums”, reģistrācijas Nr. 45403004471, sniegt sabiedriskos siltumapgādes pakalpojumus Madonas pilsētā, Madonas novada Lubānas apvienības Lubānas pilsētā, Ērgļu apvienības Ērgļu ciemā, Aronas pagasta Kusas ciemā, Barkavas pagasta Barkavas ciemā, Dzelzavas pagasta Aizpurves ciemā un Dzelzavas ciemā, Liezēres pagasta Liezēres ciemā un Ozolu ciemā, Ļaudonas pagasta Ļaudonas ciemā, Praulienas pagasta Vecsaikavas ciemā, Sarkaņu pagasta Biksēres ciemā, noslēdzot līgumu par sabiedrisko siltumapgādes pakalpojumu sniegšanu iedzīvotājiem saskaņā ar pielikumu.
2. Piešķirt īpašas tiesības SIA “Madonas Siltums”, reģistrācijas Nr. 45403004471, sniegt sabiedrisko siltumapgādes pakalpojumu iedzīvotājiem Madonas novada daļā: Madonas pilsētā, Madonas novada Lubānas apvienības Lubānas pilsētā, Ērgļu apvienības Ērgļu ciemā, Aronas pagasta Kusas ciemā, Barkavas pagasta Barkavas ciemā, Dzelzavas pagasta Aizpurves ciemā un Dzelzavas ciemā, Liezēres pagasta Liezēres ciemā un Ozolu ciemā, Ļaudonas pagasta Ļaudonas ciemā, Praulienas pagasta Vecsaikavas ciemā, Sarkaņu pagasta Biksēres ciemā.
3. Uzdot SIA “Madonas Siltums”, reģistrācijas Nr. 45403004471, uzturēt un atjaunot tehnisko aprīkojumu, lai nodrošinātu minēto pakalpojumu izpildi saskaņā konkrētajam pakalpojumam izvirzītajām prasībām.
4. Noteikt līguma par sabiedrisko siltumapgādes pakalpojumu sniegšanu darbības laiku – 10 (desmit) gadi no līguma noslēgšanas dienas.
5. Noteikt SIA “Madonas Siltums”, reģistrācijas Nr. 45403004471, iespēju saņemt atlīdzības (kompensācijas) maksājumus un nosacījumus atlīdzības (kompensācijas) aprēķināšanai, kontrolei un pārskatīšanai (regulāras kompensācijas atbilstības pārbaudes vismaz ik pēc trim gadiem pilnvarojuma akta darbības periodā, kā arī tā beigās).
6. Līgumā par sabiedrisko siltumapgādes pakalpojumu sniegšanu iekļaut nosacījumus, kādus pakalpojumu sniedzējam paredz Eiropas Komisijas 2011. gada 20. decembra lēmums Nr. 2012/21/ES par Līguma par Eiropas savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.
7. Līgumā par sabiedrisko siltumapgādes pakalpojumu sniegšanu iekļaut nosacījumus, ka 2018. gada 2. marta līgums Nr. MNP/2.4.5/18/35 par siltumapgādes sabiedrisko pakalpojumu sniegšanu un pie tā noslēgtās vienošanas un/ vai līguma grozījumi zaudē spēku ar brīdi, kad tiek noslēgts jauns līgumu par sabiedrisko siltumapgādes pakalpojumu sniegšanu.
8. Uzdot Pašvaldības izpilddirektoram slēgt līgumu par sabiedrisko siltumapgādes pakalpojumu sniegšanu ar SIA “Madonas Siltums”, reģistrācijas Nr. 45403004471, saskaņā ar pielikumā esošo līguma projektu.

 Domes priekšsēdētājs A. Lungevičs

*A. Lauva 26199545*